એક ટીચરે વિદ્યાર્થીની રાખડી જબરદસ્તી કાપી નાંખતા વાલીઓ પણ રોષે ભરાયા હતા અને જિલ્લા કલેક્ટર તેમજ શિક્ષણ પ્રધાનને આ અંગે રજૂઆત કરીને શિક્ષિકા સામે પગલા ભરવાની માંગણી પણ કરવામાં આવી છે. આ ઘટના ધ્યાનમાં આવ્યા બાદ ભૂપેન્દ્રસિંહ ચુડાસમાએ શિક્ષણ વિભાગને કડક સૂચના આપી છે. ચુડાસમાએ કહ્યું કે, અમે સ્કૂલ પાસેથી ત્રણથી ચાર દિવસમાં ખુલાસો માંગ્યો છે. આ ખરેખર અનિચ્છનિય ઘટના છે. આ પ્રકારની હરકતથી સમગ્ર સમાજની લાગણી દુભાઈ શકે છે. કોના આદેશથી અને કોને આવું કૃત્ય કર્યું છે તેનો ખુલાસો સ્કૂલ તરફથી અપાયા બાદ શું પગલાં લેવા તેની કાર્યવાહી કરવામાં આવશે.